CELEX: 32013R0705
Language: fi
Date: 2013-07-23 00:00:00
Title: Komission täytäntöönpanoasetus (EU) N:o 705/2013, annettu 23 päivänä heinäkuuta 2013 , tiettyjen tavaroiden luokittelusta yhdistettyyn nimikkeistöön

25.7.2013   
            
            
               FI
            
            
               Euroopan unionin virallinen lehti
            
            
               L 200/4
            
         KOMISSION TÄYTÄNTÖÖNPANOASETUS (EU) N:o 705/2013,
   annettu 23 päivänä heinäkuuta 2013,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä heinäkuuta 2013.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Kädessä pidettävä laite (ns. lentokonematkustajan luuripuhelin), joka koostuu säätimestä, jossa on mikrofoni ja kaiutin, erilaisia painikkeita etu- ja kääntöpuolella, näyttö, magneettinen kortinlukija ja pistokeliitäntä enintään 1 000 V:n nimellisjännitettä varten; laitteen mitat ovat noin 16 × 4 × 2,5 cm.
                  Laite on suunniteltu asennettavaksi ilma-aluksen matkustajaistuimeen seuraavien toimintojen suorittamista varten:
                  
                              —
                           
                           
                              kytkin- ja hallintalaite erilaisille ulkoisille laitteille, esimerkiksi audio- ja videolaitteille, pelikonsoleille tai muille aluksella tarjolla oleville palveluille,
                           
                        
                              —
                           
                           
                              puhelujen soittaminen ilma-aluksen julkisessa tietoliikenneverkossa, koska se muuntaa äänipulssitaajuudet ääniaalloiksi ja päinvastoin,
                           
                        
                              —
                           
                           
                              magneettikorttien tietojen lukeminen.
                           
                        Laitetta ei voi liittää suoraan tietoliikenneverkkoon.
               
               
                  8537 10 99
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, XVI jakson 3 huomautuksen sekä CN-koodien 8537, 8537 10 ja 8537 10 99 nimiketekstien mukaisesti.
                  Laitetta ei voi liittää suoraan tietoliikenneverkkoon. Näin ollen luokittelu nimikkeen 8517 puhelimeksi tai äänen, kuvan tai muiden tietojen lähettämiseen tai vastaanottamiseen käytettäväksi muuksi laitteeksi ei tule kyseeseen.
                  Laite on yhdistelmäkone, joka koostuu XVI jakson eri nimikkeisiin luokiteltavista koneista. XVI jakson 3 huomautuksen perusteella ja objektiivisesti todettavien ominaisuuksien vuoksi, koneen pääasialliseksi toiminnoksi katsotaan komponentti, joka suorittaa sähköistä ohjausta, koska sitä käytetään pääasiassa erilaisten ulkoisten laitteiden valintaan ja hallintaan. Näin ollen luokittelu nimikkeen 8471 kortinlukijaksi tai nimikkeen 8518 mikrofoniksi ja kaiuttimeksi ei tule kyseeseen.
                  Sen vuoksi tavara on luokiteltava CN-koodiin 8537 10 99 muuksi tauluksi, paneeliksi, konsoliksi, pöydäksi, kaapiksi ja muuksi alustaksi, sähköistä ohjausta varten, enintään 1 000 V:n jännitettä varten.